[pic] | EUROPOS BENDRIJŲ KOMISIJA | Briuselis, 24.4.2007 KOM(2007) 208 galutinis KOMISIJOS KOMUNIKATAS EUROPOS PARLAMENTUI IR TARYBAI 2008 m. finansinės programos techninis patikslinimas pagal bendrųjų nacionalinių pajamų pokyčius (2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo 16 punktas) KOMISIJOS KOMUNIKATAS EUROPOS PARLAMENTUI IR TARYBAI 2008 m. finansinės programos techninis patikslinimas pagal bendrųjų nacionalinių pajamų pokyčius (2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo 16 punktas) Įvadas 2006 m. gegužės 17 d. Tarpinstituciniame susitarime dėl biudžetinės drausmės ir patikimo finansų valdymo (OL C 139/1, 2006 06 14) pateikta 2007–2013 m. ES-27 finansinės programos lentelė 2004 m. kainomis (1 lentelė). Tarpinstitucinio susitarimo 16 punkte nustatyta, kad kiekvienais metais Komisija, prieš pradėdama n+1 metų biudžeto sudarymo procedūrą, techniškai patikslins finansinę programą pagal ES bendrųjų nacionalinių pajamų (BNP) ir kainų pokyčius. BNP pokyčiai atnaujinti atsižvelgiant į paskutines turimas ekonomines prognozes. Kiek tai susiję su kainomis, šiuo metu Tarpinstituciniame susitarime (16 punkte) visoms išlaidoms numatyta taikyti fiksuotą 2 % defliatorių, kuris jau buvo taikytas atliekant 2007 m. techninį patikslinimą (žr. COM(2006) 327, 2006 06 22). Taigi atliekant šį patikslinimą, kainos nekeičiamos, kadangi maksimalios išlaidų ribos galiojusiomis kainomis, taikytinos visu 2007–2013 m. laikotarpiu, jau galioja nuo pernai. Šio komunikato tikslas – biudžeto valdymo institucijai pateikti 2008 m. techninio patikslinimo (ES-27) rezultatą. Finansinės programos lentelės patikslinimo sąlygos (1–2 lentelės) 1 lentelėje pateikta ES-27 finansinė programa, priimta Tarpinstituciniu susitarimu, t. y. 2004 m. kainomis. 2 lentelėje pateikta patikslinta 2008 m. ES-27 finansinė programa (t. y. galiojusiomis kainomis, kurios nepakito, palyginti su pernai atliktu patikslinimu, žr. COM(2006) 327, 2006 06 22, išskyrus tai, kad finansinė programa, išreikšta BNP procentais, atnaujinta, atsižvelgiant į paskutines turimas ekonomines prognozes). Iš viso BNP Remiantis paskutine turima prognoze, 2008 m. ES-27 BNP yra 12 454 mlrd. EUR galiojusiomis kainomis (2007 m. – 11 941 mlrd. EUR). Tolesnių metų (2009–2013 m.) ES-27 BNP paskaičiuotas remiantis Komisijos vidaus prognozėmis, susijusiomis su vidutiniu metiniu augimo tempu realiomis kainomis. Šios prognozės yra orientacinio pobūdžio ir bus kasmet atnaujinamos, remiantis paskutinėmis ekonominėmis prognozėmis. 2008 m. finansinės programos (ES-27) techninio patikslinimo pagrindiniai rezultatai 2008 m. bendra maksimali įsipareigojimų asignavimų riba (131 487 mln. EUR) lygi 1,06 % BNP. Atitinkama bendra maksimali mokėjimų asignavimų riba (129 481 mln. EUR) lygi 1,04 % BNP. Remiantis paskutinėmis ekonominėmis prognozėmis, iki nuosavų išteklių maksimalios 1,24 % ribos lieka 24 949 mln. EUR (0,20 % ES-27 BNP) marža. Kiti elementai, susiję su techniniu patikslinimu 5 išlaidų kategorija (administravimas) Kiek tai susiję su 5 išlaidų kategorija, finansinės programos išnašoje teigiama, kad 2007–2013 m. išlaidos pensijoms, įtrauktos į šiai išlaidų kategorijai skirtą didžiausią sumą, apskaičiuojamos neįskaitant darbuotojų įnašų į pensijų sistemą, sudaro ne daugiau kaip 500 mln. EUR (2004 m. kainomis). Ši nuostata turėtų būti aiškinama kaip nuostata, kuria nustatoma dvejopa riba, taikoma sumoms, kurios atskaitomos iš išlaidų pensijoms, taikant išlaidų kategorijos maksimalią ribą: - ši suma negali viršyti įnašų, kurie faktiškai įtraukti kaip bet kurių vienerių metų biudžeto įplaukos; - bendra 2007–2013 m. atskaitymų suma negali viršyti 500 mln. EUR 2004 m. kainomis, t. y. vidutiniškai 71,4 mln. EUR (77,3 mln. EUR 2008 m. kainomis). Kadangi administracinės išlaidos periodiškai kartojasi, tam, kad nereikėtų laikotarpio pradžioje naudoti maržos, kurios vėliau visos nebebūtų galima panaudoti, kasmet priimama žemiausia riba. 2008 m. atskaitytina suma yra 77,3 mln. EUR galiojusiomis kainomis. Su 2007–2013 m. finansine programa nesusiję išlaidų punktai Yra priemonių, kurioms netaikomos maksimalios išlaidų ribos, dėl kurių susitarta 2007–2013 m. finansinėje programoje. Šių priemonių tikslas – greitai reaguoti į išskirtinius arba nenumatytus atvejus ir, neviršijant tam tikrų ribų, suteikti galimybę lanksčiai taikyti sutartas maksimalias išlaidų ribas: - Neatidėliotinos pagalbos rezervas, kurį galima panaudoti, per metus neviršijant didžiausios 221 mln. EUR sumos 2004 m. kainomis arba 2008 m. – 239,2 mln. EUR galiojusiomis kainomis (1 744 mln. EUR per visą laikotarpį galiojusiomis kainomis); - ES solidarumo fondas, kurio didžiausia metinė suma galiojusiomis kainomis yra 1 mlrd. EUR; - Lankstumo priemonė, kurios didžiausia metinė suma galiojusiomis kainomis yra 200 mln. EUR, ir nepanaudotų 2005, 2006 ir 2007 m. metinių sumų dalis, kurią galima perkelti į 2008 m. Be to, bus galima panaudoti Europos prisitaikymo prie globalizacijos padarinių fondo lėšas, per metus neviršijant 500 mln. EUR galiojusiomis kainomis, pasinaudojant bet kokia marža, neviršijant bendros maksimalios ankstesniųjų metų įsipareigojimų asignavimų ribos, ir (arba) ankstesnių dvejų metų panaikintais įsipareigojimais (išskyrus tuos, kurie susiję su 1b išlaidų kategorija). Įvykdytos sąlygos, kad 2008 m. į biudžetą būtų įtraukta 500 mln. EUR atidėjinių. Į biudžetą ir nuosavus išteklius neįtrauktos operacijos Tarpinstitucinio susitarimo 11 punkto ketvirtoje pastraipoje nurodoma, kad informacija apie operacijas, neįtrauktas į bendrąjį biudžetą, ir numatomus įvairių kategorijų nuosavų išteklių pokyčius turi būti pateikiama lentelėse kaip nuoroda ir kasmet atnaujinama, kai daromi techniniai finansinės programos patikslinimai. Ši informacija, atnaujinama atsižvelgiant į paskutinius įverčius, pateikiama 3.1–3.2 lentelėse. Ji apima Europos plėtros fondo (EPF) ir nuosavų išteklių struktūrą. PRIEDAI 1 LENTELĖ: 2007–2013 m. FINANSINĖ PROGRAMA [pic] 2 LENTELĖ: 2008 M. PATIKSLINTA FINANSINĖ PROGRAMA (ES-27) [pic] 3 LENTELĖ: Į BENDRĄJĮ BIUDŽETĄ NEĮTRAUKTŲ IŠLAIDŲ ORIENTACINĖ PROGRAMA IR NUMATOMA ĮVAIRIŲ KATEGORIJŲ NUOSAVŲ IŠTEKLIŲ TENDENCIJA [pic]